Ja es coneixen els guanyadors i guanyadores dels nou carros de compra sortejats en L’Almara
2025-07-24

Enmig d’un ambient festiu i nadalenc, amb el Carter Real recollint les últimes cartes dels xiquets i les xiquetes que jugaven en la gimcana instal·lada a la porta, el Mercat Municipal L’Almara de Burjassot ha albergat aquest matí pre Reis, 4 de gener, la celebració del sorteig dels nou carros de compra amb dèsset lots de productes valorats en 250 euros amb què els comerciants del mercat han volgut agrair la confiança dels clients.

Del sorteig en viu i en directe, que ha comptat amb la presència de l’alcalde, Rafa García; de la regidora de Mercats, Rosa Coca; de diferents representants dels comerciants i d’una xicoteta mà innocent que ha tret les paperetes de l’urna, han eixit els noms dels guanyadors i guanyadores de tan suculents premis.

Així, les persones premiades, a les quals se’ls telefonarà per a comunicar que han resultat ser les guanyadores d’un dels nou carros sortejats han sigut: Mª Carmen Prieto, Luis Cintas, José Parra, Francisco Atanes, Matilde (en la papereta no constava el cognom), Eugenio Madero, Amparo Gómez, José Vicente Casar i Araceli Yargue.

Els carros són un regal de la Diputació de València dins de la campanya “Som de barri, de ciutat, de botiga i de mercat”, per a fomentar l’ús del valencià, i els lots dins de cadascun d’ells són dels comerços associats del Mercat Municipal l’Almara dins de la seua campanya de foment del comerç local.